**ZÁPIS č. 6**

**Z RIADNEHO ZASADNUTIA SPRÁVNEJ RADY TASR**

**30. júna 2016 so začiatkom o 15.00 h**

**Prítomní členovia správnej rady:** Vladimír Masár, Boris Chovanec, Peter Alakša, Ján Sand, Richard Kvasňovský

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal predseda rady Vladimír Masár. Konštatoval, že rada je uznášaniaschopná a navrhol program zasadnutia:

**Program:**

 **1 . Informácia o činnosti TASR za II. štvrťrok 2016**

 **2. Rôzne**

**UZNESENIE č. 20/2016:**

Členovia rady schválili program zasadnutia:

Za : 5 Proti: 0 Zdržal sa: 0

**Uznesenie bolo prijaté.**

**1 . Informácia o činnosti TASR za II. štvrťrok 2016**

 Predseda Správnej rady TASR požiadal generálneho riaditeľa, aby informoval o činnosti TASR za II. štvrťrok 2016.

 Generálny riaditeľ PhDr. Rezník vo svojej prezentácii zosumarizoval činnosť

TASR za II. štvrťrok 2016.

Z hľadiska spravodajstva sa agentúra venovala najdôležitejším domácim politickým, ekonomickým, spoločenským, zahraničným a športovým udalostiam ako napríklad zostavovanie novej vlády, kreovanie parlamentných výborov, migračná kríza,islamofóbia, britské referendum, ME vo futbale atď. TASR splnila všetky úlohy, ktoré jej vyplývajú zo zákona.

Z ekonomického hľadiska agentúra vykázala kladný hospodársky výsledok. Pohľadávky i záväzky sa znížili na obidvoch stranách o 25 %. Audítorská správa za uvedené obdobie je bez výhrad. Informoval, že v súčasnosti sú na kontrole dokladov a hospodárenia pracovníci z NKÚ. Ďalej generálny riaditeľ hovoril aj o klientoch TASR a ich platobnej disciplíne.

Členov rady oboznámil aj o výberových konaniach, ktoré boli v II. štvrťroku. Jedným z nich bolo aj výberové konanie na pozíciu spravodajcu do Bruselu.

V ďalšej časti sa venoval  kolektívnemu vyjednávaniu s odborármi a členov rady informoval o dohodnutých zmenách v Kolektívnej zmluve na rok 2016.

Zhodnotil Family Day, ktorý bol 23.6.2016 pre zamestnancov a ich deti, resp. rodinných príslušníkov.

Generálny riaditeľ informoval , že v štádiu príprav je klub, resp. vzdelávacie stredisko TASR, ktoré bude mať charakter študijno-vzdelávacej zóny. Členov rady oboznámil s projektom využitia tohto priestoru, ktorý by mal byť otvorený v októbri t.r.

Predseda rady poďakoval GR TASR a otvoril rozpravu. Členovia rady v rámci rozpravy ocenili kvalitnú prácu zamestnancov TASR. Predseda rady navrhol uznesenie :

**UZNESENIE č. 21/2016**

SR TASR berie na vedomie - Informáciu o činnosti TASR za II. štvrťrok 2016

 Za: 5 Proti: 0 Zdržal sa: 0

**Uznesenie bolo prijaté**

**2. Rôzne**

 V Masár informoval, že spolu s generálnym riaditeľom TASR J. Rezníkom sa zúčastnili na rokovaní parlamentného mediálneho výboru, kde ako predseda Správnej rady TASR poslancom predložil Výročnú správu o činnosti a hospodárení TASR za rok 2015. Vyzdvihol hlavne inovatívnosť Tlačovej agentúry SR, jej kredibilitu a aj proces digitalizácie archívu. Poslanci parlamentu vysoko hodnotili prácu TASR a následne Výročnú správu o činnosti a hospodárení TASR za rok 2015 vzali na vedomie.

Členovia správnej rady sa dohodli na termíne ďalšieho zasadnutia 1. 7. 2016 (piatok) o 9,00 h.

Bratislava 30. 6. 2016

Zapísal: V. Masár v. r.

Predseda správnej rady TASR